154. ΝΟΜΟΣ υπ’ αριθ. 698 τη 15/20 Σεπτ. 1977 (ΦΕΚ Α΄ 269) Περί ρυθμίσεως συνταξιοδοτικών τινων θεμάτων. Άρθρ.1.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.2.-Μόνιμοι υπάλληλοι του ΟΣΕ και του ΙΚΑ, παραιτηθέντες εκ της μονίμου θέσεώς των και διορισθέντες εις θέσιν Διοικητού ή Υποδιοικητού αυτού, θεωρούνται ως προαχθέντες από της παραιτήσεώς των, εις τον αμέσως επόμενον του, κατά τον χρόνον τούτον κατεχομένου βαθμού, εφ’ όσον υφίστατο τοιούτος βαθμός εν τη ιεραρχία του κλάδου των και εκέκτηντο υπερτριακονταετή πραγματικήν συντάξιμον υπηρεσίαν, δικαιούμενοι πλήρους συντάξεως, υπολογιζομένης επί τη βάσει του συνταξίμου μισθού του βαθμού εις ον προάγονται, άνευ δικαιώματος λήψεως διαφοράς συντάξεως αναδρομικώς. Άρθρ.3-4.-(Κωδικοποιήθηκαν από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.5.-1.Αι υπό του Νόμ. 228/1975 «περί παρατάσεως των προθεσμιών της κειμένης συνταξιοδοτικής νομοθεσίας» παραταθείσαι προθεσμίαι παρατείνονται επί έν έτος εισέτι από της ενάρξεως της ισχύος του παρόντος νόμου. 2.Υποθέσεις αρμοδιότητος της Επιτροπής του άρθρ. 4 του Α.Ν. 599/1968 «περί της διαδικασίας κανονισμού των συντάξεων του Δημοσίου», εφ’ ων εξεδόθησαν μέχρι της δημοσιεύσεως του παρόντος νόμου, αποφάσεις, αι οποίαι κατέστησαν τελεσίδικοι λόγω μη ασκήσεως ενδίκων μέσων, επανεξετάζονται υπό της Επιτροπής ταύτης, κατόπιν αιτήσεως των ενδιαφερομένων, υποβαλλομένης εντός της υπό της προηγουμένης παραγράφου οριζομένης προθεσμίας. Άρθρ.6.-(Ερμηνεύεται η παρ. 3 Ν.Δ. 164/1973 ανωτ. αριθ. 120). Άρθρ.7.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.8.-Αι διατάξεις του παρόντος νόμου έχουν εφαρμογήν και επί των ήδη εξελθόντων της υπηρεσίας και, εν περιπτώσει θανάτου, επί των οικογενειών αυτών, κατόπιν αιτήσεώς των, υποβαλλομένης εντός ανατρεπτικής προθεσμίας ενός έτους από της ενάρξεως της ισχύος αυτού, τα δε οικονομικά αποτελέσματα άρχονται, από της πρώτης του μηνός της χρονολογίας εκδόσεως της σχετικής πράξεως ή αποφάσεως. Σελ. 90,648(ε) Τεύχος     Σελ.      Άρθρ.9.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 